এদের একজন লুৎফর যার বাড়ি ফরিদপুর, যিনি ফরিদপুরে থাকাকালীন ইন্টারমিডিয়েট পড়া অবস্থায় এক বিশাল প্রেমে পরেছিল এবং সেই বিশাল প্রেম তার জীবনে ছোট একটি ছ্যাঁকা দিয়েছিল। যার ভার সে এখনও বহন করছে আর এ কারনে সে এখন পুরোপুরি প্রেম ও নারী বিদ্বেশী এক তরুন। অবশ্য এটি ওনার বাইরের একটি রূপ। ভেতরে ভেতরে এখনও তার মেয়েদের প্রতি পুরাপুরি দুর্বলতা আছে কিন্তু এই প্রানহীন ঢাকা লুৎফরকে এই সত্যটি অনুধাবন করতে বাধ্য করেছে কিন্তু প্রকাশ করতে দিচ্ছে না। ফরিদপুর শহরে লুৎফরের পরিবার থাকে। মূলত বাড়ির টাকায়ই তার জীবন পরিচালিত হয়, কিন্তু তার সামনে আছে মাত্র আর তিন মাস এর পরে বাড়ি থেকে টাকা দেয়া বন্ধ হয়ে যাবে তাই তার সামনে অপেক্ষা করছে অনিশ্চিত ভবিষ্যত। এতো গেল লুৎফরের কথা এবার আসি আমরা ইমরানের কথায়।